Forsvaret træner i denne uge indsættelse af soldater med helikopter i Nordjylland. Det oplyser Air Transport Wing på sin Facebook . Det vil foregå i området omkring Frederikshavn og op til Ålbæk. Derfor kan der forekomme flyvning med Fennec- og EH101-helikopter på forskellige tidspunkter af døgnet. Desuden planlægges der samvirkeøvelse med civil skibstrafik, oplyser flyvstationen. - Vi beklager støjen, men vi håber forståelse for, at vi har behov for at træne så realistisk som muligt, skriver man på Facebook.
Et særligt område i Nordjylland vil kunne opleve en masse helikoptere i området.